אין לבלבל עם אין לבלבל ערך זה, העוסק בבתו של ג'ורג' הרביעי, מלך הממלכה המאוחדת, עם הערך "הנסיכה שארלוט מוויילס (2015)", העוסק בבתם של נסיך ונסיכת ויילס, ויליאם וקתרין.

**הנסיכה שארלוט מוויילס** (באנגלית: **Princess Charlotte Augusta of Wales**; ‏7 בינואר 1796 - 6 בנובמבר 1817) הייתה בתם היחידה של ג'ורג', הנסיך מוויילס, שהיה יורש העצר הבריטי (לימים ג'ורג' הרביעי, מלך הממלכה המאוחדת) ואשתו הנסיכה קרולינה מבראונשווייג-וולפנביטל. הנסיכה שארלוט נפטרה בהיותה בת 21 במהלך הלידה של בנה בכורה. אילו הייתה מאריכה ימים וחיה אחרי סבה, המלך ג'ורג' השלישי, ואביה, ג'ורג' הרביעי, היא הייתה הופכת למלכת בריטניה.

ביוגרפיה
--------

שארלוט נולדה ב-7 בינואר 1796 בבית קרלטון, לונדון, לג'ורג', נסיך ויילס ולקרולינה מבראונשווייג-וולפנביטל, בתם של קרל וילהלם פרדיננד, דוכס בראונשווייג-וולפנביטל ואוגוסטה, נסיכת בריטניה. נישואי הוריה של שארלוט עלו על שרטון עוד בטרם לידתה. היא גדלה תחת השגחתו של אביה, ואילו אמה לא יכלה לבקר אותה אלא לעיתים נדירות בלבד, בטרם עזבה לצמיתות את בריטניה.

בשנת 1816 פגשה שארלוט את לאופולד, נסיך סקסוניה-גותה-זאלפלד. בתחילה סלדה שארלוט מלאופולד, אולם לבסוף היא נענתה לחיזוריו והזוג התחתן בסוף אותה שנה. הזוג נעשה פופולרי ביותר בחיי החברה של בריטניה. הם בילו את ימי נישואיהם בין ביתם בקלרמונט פארק לדירתם בלונדון. בתחילת 1817 הרתה שארלוט, אך ההיריון הסתיים באסון. שארלוט נפטרה ב-6 בנובמבר 1817, לאחר צירי לידה קשים. התינוק נולד מת.

דבר מותה של הנסיכה הפופולרית מוויילס הכה את תושבי בריטניה באבל כבד. שארלוט הייתה סמל לתקווה לעתיד בית המלוכה בבריטניה לאחר שלטונו הממושך של סבה חולה הנפש ואביה מרובה השערוריות. מותה של הנסיכה שארלוט אילץ את דודיה להינשא ולהעמיד צאצאים אשר יוכלו לרשת, ביום מן הימים, את כס המלוכה הבריטי. דודה של שארלוט, אדוארד, הדוכס מקנט, נישא לגיסתה של שארלוט, ויקטוריה, נסיכת סקסוניה-קובורג-זאלפלד, אחותו של הנסיך לאופולד. מנישואים אלה נולדה הנסיכה ויקטוריה, לימים ויקטוריה, מלכת הממלכה המאוחדת. מבני ציבור רבים בבריטניה נקראו על שמה של שארלוט. בתו היחידה של לאופולד מנישואיו השניים, שרלוט, נסיכת בלגיה (שהייתה קיסרית מקסיקו), נקראה על שמה של שארלוט.

אילן יוחסין
-----------


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| הדוכס קרל לודוויג פרידריך ממקלנבורג, נסיך מירוב |   | אליזבת אלברטינה, נסיכת סקסוניה-הילדבורגהאוזן |   | פרדריק, נסיך ויילס |   | אוגוסטה, נסיכת סקסוניה-גותה-אלטנבורג |   | קרל הראשון, דוכס בראונשווייג-וולפנביטל |   | פיליפינה שרלוטה, נסיכת פרוסיה |
|   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |
|   |   | שארלוט ממקלנבורג-שטרליץ |   |   |   | ג'ורג' השלישי, מלך הממלכה המאוחדת |   | אוגוסטה, נסיכת בריטניה |   |   |   | קרל וילהלם פרדיננד, דוכס בראונשווייג-וולפנביטל |   |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   | ג'ורג' הרביעי, מלך הממלכה המאוחדת |   |   |   |   |   |   |   | קרולינה מבראונשווייג-וולפנביטל |
|   |   |   |   |   |   |   |   |
|   |   |   |   |   |   |   |   |   |   |   |   |   |
|
|   |   |   |   |   |   |   |   |   |   | **הנסיכה שארלוט מוויילס** |
|

קישורים חיצוניים
----------------

ויקישיתוף מדיה וקבצים בנושא **הנסיכה שארלוט מוויילס** בוויקישיתוף
* הנסיכה שארלוט מוויילס, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007259684505171
* BIBSYS: 7000855
* BNE: XX5433785
* GND: 121701573
* ISNI: 0000 0000 6680 2090
* LCCN: n85142238
* NLA: 35619871
* NLG: 222223
* NLP: A11257167
* NTA: 074254278
* SUDOC: 127248773
* Trove: 1017148
* VIAF: 10708649
* WorldCat: lccn-n85142238

 |